การทำงานด้านอุบัติเหตุเดิมทีมีที่มาจากการทำงานกับเครือข่ายงดเหล้าของ สสส. โดยใช้ชื่อว่า องค์กรเครือข่ายงดเหล้าชุมพร โดยปัญหาที่มี พบว่า มีอุบัติเหตุเกิดขึ้นบ่อย เมื่อสืบหาสาเหตุ พบว่า ส่วนใหญ่เกิดจากการดื่มเหล้าเป็นหลัก การดำเนินงานในช่วงนั้นจะมีการรณรงค์ในช่วงเทศกาลเป็นหลัก และจะมีการรณรงค์ในช่วงเทศกาลเท่านั้น ทำให้เกิดคำถามว่า เราจะต้องรณรงค์อีกนานแค่ไหน ทำอย่างไรถึงจะเกิดการเปลี่ยนแปลงในเชิงนโยบาย ซึ่งงานที่ทำอยู่นั้นมีแค่การรายงานว่าแต่ละพื้นที่ทำอะไร ทำอย่างไร และเป็นอย่างไร มีการพูดคุยกันแต่พูดคุยกันในเรื่องเดิมๆ ทุกปี ทั้งๆ ที่บริบทของถนนเปลี่ยนไปแล้ว จึงก่อให้เกิดการทำงานที่ไม่ประสบความสำเร็จ โดยเฉพาะการทำงานกับภาคประชาชนที่เหมือนจะไม่เห็นความสำคัญของภาคประชาชนเลย มีแค่การเชิญไปพูดคุยเท่านั้นเพื่อให้ครบกระบวนการ หรือไม่ก็ให้ภาคประชาชนเข้ามาร่วมทำงานแล้วถ่ายภาพสร้างผลงาน แต่ไม่ได้มีการให้ความสำคัญมากนัก

การทำงานเครือข่ายงดเหล้าเริ่มต้นจากความอยากทำด้วยตัวของตัวเอง โดยจุดประกายจากการเห็นการรณรงค์งดเหล้าของ สสส. ในงานแข่งเรือ จึงมีการแสดงตนกับ สสส. ว่าตัวเองอยากจะทำ เมื่อ สสส. เห็นแล้วตอบตกลง จึงส่งสื่อรณรงค์มาให้เพื่อจะได้เรียนรู้การทำงานร่วมกัน เริ่มต้นจากการหาแนวทางโดยเข้าไปคุยกับ สจรส.ม.อ. เพื่อหาแนวร่วมนักวิชาการและสื่อ ภายใต้ความเชื่อว่าภาครัฐจะสยบกับนักวิชาการและสื่อ จากนั้นจึงมีการปรับเปลี่ยนการดำเนินงานจากการจัด Event เป็นการดึงสมาคมสื่อฯ เข้ามาช่วยทำงาน present มีการเข้าพบกับป้องกันสาธารณภัยและผู้ว่าราชการจังหวัด โดยแจ้งความประสงค์ว่าอยากจะจัดเวทีแลกเปลี่ยนเกี่ยวกับการเกิดอุบัติเหตุ ซึ่งทุกหน่วยงานเห็นด้วยจึงเกิดเวทีขึ้น โดยเวทีดังกล่าวถือเป็นการขับเคลื่อนงานนโยบายระดับจังหวัดด้วย

ระดับอำเภอ

- ขับเคลื่อนงาน

- ทำกิจกรรม

ระดับจังหวัด

- ขับเคลื่อนนโยบาย

- ประสานความร่วมมือ

ตัวกลางเชื่อมประสาน (พี่สาว)

สิ่งที่เกิดการเปลี่ยนแปลงหลังจากการดำเนินงาน คือ การขับเคลื่อนและการประชุม ซึ่งเดิมมีแค่ช่วงเทศกาล เปลี่ยนเป็นการประชุมทุกเดือน มีกรรมการดำเนินงานที่ชัดเจน มีการถอดบทเรียนการเกิดอุบัติเหตุและการถอดบทเรียนหลังงานเทศกาลทุกครั้ง ทุกภาคส่วนมีส่วนร่วมและกล้าแสดงความคิดเห็นที่ตรงกับความเป็นจริงในพื้นที่มากยิ่งขึ้น มีการนำปัญหาและอุปสรรคจากการดำเนินงานมาพูดคุยเพื่อหาแนวทางแก้ไขและพัฒนาร่วมกัน และนำเสนอต่อผู้ว่าราชการจังหวัดเพื่อขับเคลื่อนนโยบายระดับจังหวัดต่อไป ทั้งนี้ เมื่อเกิดเป็นนโยบายระดับจังหวัด ทุกอำเภอจึงต้องขับเคลื่อนไปด้วย ก่อให้เกิดระบบการรายงานที่มีการเปลี่ยนแปลงไปตามบริบทพื้นที่ ตรงกับความเป็นจริงมากขึ้น จุดตรวจต่างๆ มีการปรับเปลี่ยนให้เหมาะสมมากยิ่งขึ้น

ตัวอย่างกิจกรรมการขับเคลื่อน เช่น กิจกรรมนางฟ้าเด็กแว้นเปลี่ยนไฟท้ายรถ เพื่อลดอุบัติเหตุในช่วงเทศกาลต่างๆ เนื่องจากพบว่า รถมอเตอร์ไซค์ส่วนใหญ่ไฟท้ายขาดจึงก่อให้เกิดอุบัติเหตุบ่อยครั้ง

การดำเนินงานภายในอำเภอ จะเน้นการทำงานร่วมกับชุมชน โดยเชิญชุมชนเข้ามาตั้งเวที ร่วมพูดคุย วิเคราะห์ปัญหา หาทางออก กำหนดผู้รับผิดชอบร่วมกัน แบ่งบทบาทหน้าที่ตามความเหมาะสม เกิดเป็นกิจกรรมรณรงค์ด้วยเสียงตามสายในชุมชน เกิดด่านชุมชน เกิดถนนสายมงคล (เปลี่ยนชื่อจากโค้งร้อยศพ) โดยการนิมนต์พระมาเจริญพระพุทธมนต์บริเวณดังกล่าวทุกเทศกาล ซึ่งถือเป็นการรณรงค์ทางด้านจิตวิญญาณไปด้วย นอกจากนี้ ในช่วงเทศกาลปีใหม่ที่มีการจัดงานเค้าดาวน์โดยผู้นำชุมชนและ อบต. ซึ่งภายในงานมีการดื่มเหล้าซึ่งเป็นต้นเหตุของการเกิดอุบัติเหตุ คณะทำงานมีการเข้าไปพูดคุยกับผู้นำชุมชนและ อบต. จนเกิดความเข้าใจและเห็นความสำคัญ ก่อให้เกิดการยกเลิกการจัดงานดังกล่าวและเปลี่ยนเป็นการสวดมนต์ข้ามปีแทน ทำให้ลดการดื่มเหล้าและลดอุบัติเหตุไปในตัว

ทรัพยากรที่ใช้ในการดำเนินงาน ประกอบด้วย เครือข่ายงดเหล้า สจรส.ม.อ. งบท้องถิ่น (ได้ไม่ครบทุกตำบล เนื่องจาก เงื่อนไขในแต่ละกองทุนไม่เหมือนกัน เช่น เวลาในการขอ เงื่อนไขการใช้เงิน และการเข้าถึงงบประมาณ เป็นต้น) ทั้งนี้ งบที่ใช้ในการอบรมจะได้จาการเขียนโครงการเพื่อของบกองทุนตำบล โดยการเข้าถึงงบประมาณมี 2 แนวทาง คือ คนในชุมชนผลักดัน และแกนนำผลักดัน (พี่สาว) แต่ที่สำคัญ การดำเนินงานจะประสบผลสำเร็จได้ เนื่องด้วย ผู้ประสานงาน ผลักดัน และขับเคลื่อนเป็นหลัก ไม่ได้เกิดความสำเร็จจากระบบที่มีอยู่

พี่สาว

ผู้ผลักดัน

จุดประกาย

ผู้ประสานงาน

สื่อสารกับสังคม

พี่ดำ

สสอ.

ผู้นำชุมชน

นายอำเภอ

กิจกรรม (ชง ชู เชียร์ ชม ชิม)

พชอ.

นโยบายจังหวัด

การผลักดันสู่นโยบายระดับอำเภอ หรือ พชอ. เริ่มจากการดำเนินงานให้สำเร็จเป็นรูปธรรม จะสามารถผลักดันสู่นโยบายระดับอำเภอ หรือ พชอ.ได้โดยง่าย

การสื่อสารกับชุมชน ต้องดำเนินการสื่อสารให้คนได้ยินซ้ำๆ ปากต่อปาก Facebook Line การเข้าถึงนายก อสม. ผู้ใหญ่บ้าน กำนัน เพื่อเป็นกระบอกเสียง (แต่ละพื้นที่แตกต่างกัน) ฝึกให้ชุมชนทำสื่อเป็น โดยมีสื่อชุมชนเป็นช่องทาง ประกอบด้วย สื่อท้องถิ่น เช่น โทรทัศน์ หนังสือพิมพ์ วิทยุชุมชน เป็นต้น กรมประชาสัมพันธ์ สมาคมสื่อฯ tpbs เป็นต้น ซึ่งการดำเนินการสื่อสารจะสามารถนำเนื้อหาไปสู่ผู้มีอำนาจในการตัดสินใจระดับสูงได้เป็นอย่างดี

ปัญหาและอุปสรรคในการดำเนินงาน

1. เกิดจากการดำเนินงานที่เกี่ยวข้องกับภาครัฐ ซึ่งจะต้องยึดตามกฎ ระเบียบ มากมาย จึงไม่สามารถตอบสนองต่อปัญหาที่ต้องการแก้ไขได้ทั้งหมด จึงต้องมีภาคประชาชนเข้าไปร่วมดำเนินงานในส่วนที่ภาครัฐมีข้อจำกัด งานจึงสามารถประสบความสำเร็จได้
2. การสนับสนุนงบประมาณในการขับเคลื่อนขาดความต่อเนื่อง

ปัจจัยที่ส่งผลต่อความสำเร็จ

1. ต้องเป็นผู้ประสานงาน 10 ทิศ เช่น การทำงานจนทำให้นายอำเภอได้รับรางวัล ผลที่ตามมาคือ สามารถประสานงานได้อย่าง่ายและคล่องตัวกับระดับอำเภอ เป็นต้น
2. จะต้องสร้างผลงานให้นายอำเภอและป้องกันสาธารณภัยได้ผลงานและได้รับรางวัล จะส่งผลให้การดำเนินงานและการประสานความร่วมมือง่ายขึ้น
3. การ Lobby ผู้ที่เกี่ยวข้อง
4. ความร่วมมือจากเครือข่ายงดเหล้าซึ่งเป็นกำลังหลักในการดำเนินงาน
5. การดำเนินงานผ่านสมัชชาสุขภาพ (พี่สาวเป็นปรานสมัชชาจังหวัด)
6. การผลักดันเข้าสู่ Node flagship จังหวัดชุมพร
7. การสร้างเครือข่ายโดยการดึงหน่วยงานที่เกี่ยวข้องเข้ามาร่วมดำเนินการ ค่อยๆ ขยับ ค่อยๆ เคลื่อนจากภายใน โดยมีคนเปิดพื้นที่นำร่องแล้วขยายผลในวงกว้าง
8. การสร้างความเข้มแข็งให้ชุมชนสามารถจัดการปัญหาของตนเองได้
9. การถอดบทเรียนเพื่อหาแนวทางแก้ไขและพัฒนา